Okresná prokuratúra Bratislava III 
Vajnorská 47, 832 77 Bratislava 3

Sp. zn. : 3 Pv 438/12/1103	Bratislava III, 22.1.2015
EEČ : 2-10-36-2015

U Z N E S E N I E

Trestná vec:	obvinená XXXXX  
Prečin:	Kupliarstvo podľa § 367 odsek 1, odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava III zo dňa 17.12.2013, spisová značka 3 Pv 438/12/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
prečin  kupliarstva podľa § 367  ods. 1, ods. 2  Tr.zák. na tom skutkovom základe,  že obv.XXXXX od presne nezisteného času v roku 2008 do marca roku 2011, zjednávala iné ženy na vykonávanie prostitucie za odmenu v bytovom komplexe Koloseum na Tomášikovej ulici č. 50/B, v byte č. 303 na 3 poschodí, ktorého je menovaná majiteľkou, jej odvádzali polovicu z takto zarobených peňazí, čím pre seba získala hmotný prospech v nezistenom rozsahu, pre ktoré bolo trestné stíhanie uznesením prokurátora Okresnej prokuratúry Bratislava III  sp.zn  3Pv 438/12-23 zo dňa 17.12.2013 v zmysle § 216 ods. 1 Tr.por. podmienečne zastavené a v zmysle § 216 ods. 2 Tr.por. jej bola uložená skúšobná doba  vo výmere 12 mesiacov,  pričom rozhodnutie nadobudlo právoplatnosť dňa  04.01.2014,

Uznesením prokurátora Okresnej prokuratúry Bratislava III zo dňa 17.12.2013, spisová značka 3 Pv 438/12/1103, bola určená obvinenej skúšobná doba v trvaní 12 mesiacov.
Odôvodnenie:
Prokurátor Okresnej prokuratúry Bratislava III uznesením sp.zn. 3Pv 438/12-23 zo dňa 17.12.2013 podľa § 216 ods. 1 Tr.por. podmienečne zastavil trestné stíhanie proti obv.XXXXX pre prečin kupliarstva podľa § 367  ods. 1, ods. 2  Tr.zák. na  skutkovom základe uvedenom vo výrokovej časti tohto uznesenia.
	Podľa § 216 ods. 2 Tr.por. prokurátor Okresnej prokuratúry Bratislava II určil obv.XXXXX skúšobnú dobu vo výmere 12 mesiacov, ktorá začala plynúť od právoplatnosti uvedeného uznesenia. Uznesenie nadobudlo právoplatnosť dňom 04.01.2014. Skúšobná doba uplynula dňom 04.01.2015.
           	XXXXX  v priebehu skúšobnej doby viedla riadny život, nedopustila sa žiadnej trestnej činnosti ani priestupku a splnila tak podmienky pre vyslovenie osvedčenia.
       	Podľa § 217 ods. 4 Tr.por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e/ Tr.por.)
	Nakoľko boli splnené všetky podmienky pre postup podľa § 217 ods. 1 Tr.por. rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Tuhý
prokurátor